पाएं अपने शहर की ताज़ा ख़बरें और फ्री ई-पेपरडाउनलोड करें
चक्कर के युवक ने अपने भतीजे को कनाडा भेजने की चाह में काउंके कलां की युवती से शादी करा दी। इतना ही नहीं लड़की को कनाडा भेजने के लिए काॅलेज फीस, शॉपिंग और टिकटें तक खरीद युवती को कनाडा भेजा। उसके रहने खाने-पीने तक का भी खर्च दिया। इस पर युवक के चाचा ने 35 लाख खर्च कर डाले। युवती ने कनाडा पहुंचते ही लड़के को अपने पास बुलाना तो दूर उल्टा लड़की ने अपने परिजनों संग मिल पति को तंग करना शुरू कर दिया।
पत्नी से मिले धोखे से परेशान होकर पति ने जहरीली दवाई पीकर आत्महत्या कर ली। पुलिस ने मामले की जांच के बाद भतीजे की पत्नी, सास-ससुर पर सुसाइड के लिए मजबूर करने का थाना हठूर में केस दर्ज किया है। आरोपियों की पहचान युवक की पत्नी किरणदीप कौर, ससुर गुरमुख सिंह, सास कुलदीप कौर पत्नी गुरमुख सिंह निवासी काउंके कलां के रूप में हुई है। फिलहाल तीनों आरोपी फरार हैं।
फाइल के लिए एजेंटों के कटवाती रही चक्कर
थाना हठूर में तैनात सुलखन सिंह ने बताया कि मृतक हरदीप सिंह के चाचा अंग्रेज सिंह निवासी चक्कर ने पुलिस को शिकायत में बताया कि वह खेतीबाड़ी का काम करता है। उसके भाई की मौत के बाद उसके भतीजे हरदीप सिंह की जिम्मेदारी भी उस पर आ गई। उसने भतीजे की शादी किरणदीप कौर से करवा दी। शादी के बाद लड़की कनाडा चली गई।
लड़की के कनाडा जाने से लेकर उसके पढ़ाई का पूरा खर्च दिया। इसके चलते 35 लाख रुपए खर्च कर दिए। 4 साल बाद भी लड़की ने उसके भतीजे को कनाडा नहीं बुलाया। उलटा लड़की कनाडा से फाइल लगाने की जगह उन्हें भारत से फाइल लगाने के लिए कहती रही और उन्हें कभी एजेंटों के पास भेजती रही। जब उन्होंने बात करनी चाही तो उन्हें पता चला कि लड़की उनके पैसे से अपने परिजनों के वीजा लगवाया है। इसे लेकर बात की तो उल्टा लड़की ने परिजनों से मिल परेशान करना शुरू कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn